पाएं अपने शहर की ताज़ा ख़बरें और फ्री ई-पेपरडाउनलोड करें
किल कोरोना अभियान के अंतर्गत इन दिनों राजस्व विभाग के अधिकारियों द्वारा ग्रामीण अंचलों का दौरा कर स्थितियों का जायजा लिया जा रहा है। इस अभियान के अंतर्गत प्रभारी नायब तहसीलदार पलक पीडिहा ने गोरखपुर गांव में बनाए गए गेहूं उपार्जन केंद्र का निरीक्षण किया। और यहां की व्यवस्थाएं देखी। केंद्र प्रभारी ने बताया कि कोरोना संक्रमण के चलते गेहूं खरीदी में, सभी मापदंडों का पालन करते हुए उपस्थित लोगों को मास्क लगाने, सैनिटाइजर का उपयोग करने एवं दूरी बनाते हुए गेहूं केंद्र का संचालन करने की हिदायत दी जा रही है।
तहसीलदार ने मौसम में हुए परिवर्तन को देखते हुए केंद्र पर रखे अनाज का शीघ्र परिवहन करने के केंद्र प्रभारी को निर्देश दिए। इस दौरान नायब तहसीलदार सौरभ मालवीय, हल्का पटवारी शैलेश सिंह राजपूत, राजस्व विभाग के अन्य कर्मचारी, एवं गोरखपुर गेहूं उपार्जन केंद्र के कर्मचारी अधिकारी उपस्थित रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn